PRORAČUN OPĆINE JELENJE ZA 2022. GODINU
I PROJEKCIJE PRORAČUNA ZA 2023. i 2024.GODINU
1.UVOD
Proračun jedinice lokalne samouprave je akt kojim se procjenjuju prihodi i primici, te utvrđuju rashodi i izdaci jedinice lokalne (područne) samouprave za jednu proračunsku godinu, u skladu sa zakonom, a donosi ga njezino predstavničko tijelo. Predstavničko tijelo dužno je donijeti proračun do konca tekuće godine za narednu godinu, kao i projekcije proračuna za slijedeće dvije proračunske godine.

Sustav proračuna i proračunskih procesa uređen je Zakonom o proračunu („Narodne novine“ br. 87/08., 136/12. i 15/15.), Pravilnikom o proračunskom računovodstvu i Računskom planu („Narodne novine“ br. 124/14., 115/15., 87/16, 3/18, 126/19 i 108/20) te Pravilnikom o proračunskim klasifikacijama ( „Narodne novine“ br. 26/10., 120/13. i 1/20). Zakonom o proračunu propisano je da Vlada Republike Hrvatske donosi Smjernice ekonomske i fiskalne politike za 2022. godinu, na temelju čega, Ministarstvo financije donosi Upute za izradu proračuna jedinice lokalne i područne (regionalne) samouprave za predstojeće razdoblje. Upute sadrže elemente makroekonomske i fiskalne politike i elemente iz Uputa za izradu državnog proračuna Republike Hrvatske za trogodišnje razdoblje. Osnovne preporuke Vlade mogu se sažeti u sljedeće:

· Daljnje provođenje mjera štednje i smanjenja tekućih izdataka,

· Smanjenje pomoći i subvencija

· Planiranje kapitalnih rashoda iz sredstava EU fondova te samo iznimno na teret općih prihoda proračuna.
U srednjoročnom razdoblju očekuje se snažan oporavak gospodarske aktivnosti na koji će utjecati i pozitivni učinci Nacionalnog plana oporavka i otpornosti 2021. – 2026. te fiskalni učinci provedenih poreznih izmjena u okviru sustava poreza na dobit i poreza na dohodak. Značajan učinak na prihode proračuna imat će i povlačenje sredstva iz EU fondova, ponajprije iz tekućeg Višegodišnjeg financijskog okvira 2014.- 2020., ali se predviđaju i nova sredstva iz Višegodišnjeg financijskog okvira 2021. – 2027. Nadalje, u fiskalne projekcije uključeno je i korištenje sredstava iz novog instrumenta EU Nove generacije, koja će se usmjeriti za jačanje oporavka i otpornosti gospodarstva kroz razvojne, strateške i reformske projekte. 

Prijedlog proračuna Općine Jelenje za naredno trogodišnje razdoblje sačinjen je na temelju analize ostvarenih financijskih rezultata u 2021. godini, te sagledavanjem stanja i temeljnih potreba u našem okruženju, uvažavajuće do sada preuzete obveze i dugoročne razvojne programe, Smjernice Vlade RH i prateće Upute te zakonske okvire.

Zakon o financiranju jedinica lokalne i područne (regionalne) samouprave donio je Hrvatski sabor, koji je stupio na snagu 1. siječnja 2018. godine i donio bitne promjene za jedinice lokalne samouprave koje su ranije imale status brdsko-planinskog područja kojeg je imala i Općina Jelenje. Stopa prihoda od poreza na dohodak za te jedinice lokalne samouprave smanjuje se sa 70,5% na 60,0%. S druge strane tim jedinicama lokalne samouprave temeljem stavka 1. članka 15. navedenog Zakona isplaćuje se u narednom razdoblju pomoć iz Državnog proračuna i to tijekom 2018. godine u visini razlike između zbroja prihoda od poreza na dohodak i prireza ostvarenih u 2017. godini i prihoda od pomoći koji su u 2017. godini ostvareni u skladu s odredbama Zakona o izvršavanju Državnog proračuna Republike Hrvatske za 2017. godinu (»Narodne novine«, br. 119/16 i 113/17) te prihoda od poreza na dohodak i prireza koji će ostvarivati tijekom 2018. godine.  Tijekom 2019. i 2020. godine iz državnog proračuna isplaćivati 100%, tijekom 2021. godine 60%, a tijekom 2022. godine 30% iznosa pomoći.
2. PRORAČUN OPĆINE JELENJE ZA 2022.GODINU I PROJEKCIJA PRORAČUNA ZA 2023.  I  2024.GODINU
Prijedlog Proračuna Općine Jelenje za 2022.godinu utvrđen je u iznosu od 24.266.100 kuna, a projekcija proračuna za 2023. godinu u iznosu od 20.776.296 kn te za 2024. godinu u iznosu od 16.024.296 kuna, s time da se prihodi planiraju u iznosu od:
                                                                         2022.

       2023.

              2024.

-prihodi poslovanja


       22.386.170
            20.775.796
                  16.023.796
-prihodi od prodaje imovine
                                500
                        500
                              500

Ukupno 



       22.386.670              20.776.296           
     16.024.296
a rashodi u iznosu od:
- rasodi poslovanja


       15.084.082              12.665.209
                  12.908.209
- rashodi za nabavu nefin. imovine
         7.502.600                6.439.000
                    1.444.000

Ukupno 



       22.586.682  
19.104.209      
                  14.352.209
Razlika


                       -200.012                1.672.087
                    1.672.087
Raspoloživa sredstva iz prethodne godine

9 Dio viška/manjka iz prethodne godine
koji će se rasporediti u razdoblju 

2020-2022



       1.879.430
                            0
                                 0
Račun zaduživanja/financiranja

5 Izdaci za fin. Imov. i otpl. zajm.    
       1.679.418 
              1.672.087
                   1.672.087
8 Primici od fin. Imov. i zaduživanja                          0
  
               0

                    0

PRIHODI, PRIMICI, VIŠKOVI I MANJKOVI  24.266.100
20.776.296                        16.024.296
RASHODI I IZDACI                                           24.266.100       20.776.296                        16.024.296
Struktura prijedloga Proračuna za 2022. godinu i projekcije proračuna za 2023. i 2024. godinu, vidljiva je u Računu prihoda i rashoda / Račun financiranja.

POSEBNI DIO PRORAČUNA

U posebnom dijelu proračuna rashodi su iskazani prema rasporedu programa i aktivnosti. Ovim proračunom rashodi su podijeljeni u dva razdjela, a razdjeli na glave:
RAZDJEL 001 – Općinsko vijeće i načelnik 


GLAVA 00101 – Općinsko vijeće 


GLAVA 00102 – Načelnik i zamjenik načelnika

RAZDJEL 002 – Jedinstveni upravni odjel


GLAVA 00201 – Jedinstveni upravni odjel
RAZDJEL 103 – Zaduživanje – financiranje

            GLAVA 10301 – Izdaci za financijsku imovinu – otplata primljenih kredita

U posebnom dijelu rashodi proračuna iskazani su prema programima.  

Proračun Općine Jelenje za 2022. godinu i projekcije za razdoblje 2023.-2024. godine i Provedbeni plan Općine Jelenje za 2022. -2025. godinu usuglašeni su sa Provedbenim programom Općine Jelenje za petogodišnje razdoblje. 

Provedbeni program je kratkoročni akt strateškog planiranja od lokalnog značaja koji opisuje viziju, misiju i djelokrug rada tijela u mandatu načelnika, te pobliže definira mjere za provedbu ciljeva. Elementi sadržani u provedbenom programu omogućuju praćenje rezultata i ocjenu djelotvornosti mjera u okviru postavljenih ciljeva. 

Provedbeni program zamijenio je dosadašnji plan razvojnih programa koji je izrađivan za potrebe povezivanja ciljeva utvrđenih u strateškim dokumentima razvoja sa izvorima financiranja utvrđenim u proračunu. 

CILJEVI I PRIORITETI 
Ciljevi i prioriteti Proračuna Općine Jelenje za 2022 – 2024. mogu se sažeti:  
1. Ulaganja u komunalnu i prometnu infrastrukturu – kroz prioritet 1 ulagati će se i razvijati prometna infrastruktura i bolja prometna povezanost unutar Općine, što se prvenstveno odnosi na povezanost rubnih naselja s centrom. Ulaganja će se provoditi i u ostaloj javnoj infrastrukturi s ciljem poboljšanja opće kvalitete života za sve dobne skupine građana Jelenja. 

2. Poticanje gospodarskog rasta i informatizacije – daljnjim razvojem digitalizacije i poduzetništva te raznim oblicima potpora poduzetnicima nastojati će se unaprijediti gospodarski rast, a istom će se doprinijeti tendencija rasta stanovništva odnosno dostupne radne snage na području Općine Jelenje

3. Unaprjeđenje sadržaja u turizmu i ostalih sadržaja namijenjenih građanima – uz veliki potencijal za razvoj turizma prvenstveno potkrijepljen očuvanim prirodnim bogatstvima, jedan od prioriteta koji su zadani za tekući mandat jest unaprjeđenje sadržaja s ciljem privlačenja turista koji će se istovremeno koristiti i građanima, za koje će se ulagati i u dodatne sadržaje u domeni kulture i sporta

4. Poticanje zaštite okoliša i energetske učinkovitosti – visoka očuvanost okoliša na području Općine nastaviti će se održavati te će se sanirati postojeće prepreke istoj, uz primjenu principa energetske učinkovitosti u gradnji i javnim sadržajima namijenjenim građanima čime će se sveukupno postići doprinos zelenoj tranziciji EU. 
UKUPNI PRIHODI I PRIMICI

Ukupni prihodi i primici proračuna za 2022. i projekcije za 2023. i 2024. godinu planirani su u iznosima kako slijedi:
Tabela 1: Usporedba planiranih prihoda i primitaka Proračuna Općine Jelenje 2023-2024 prema visini i vrsti prihoda
                                                                                                                    apsolutni iznosi u kn bez lipa
	PRIHODI I PRIMICI
	PLAN 2022.
	PLAN 2023.
	PLAN 2024.

	Prihodi od poreza (61)
	9.899.000
	9.547.000
	9.565.000

	Pomoći (63)
	6.578.225
	5.950.000
	1.180.000

	Prihodi od imovine (64)
	2.033.649
	2.033.500
	2.033.500

	Od upravnih prist. i po pos.prop.  (65)
	3.635.296
	3.005.296
	3.005.296

	Od pruženih usluga  i donacija (66)
	    190.000
	    190.000
	190.000

	Ostalo (68)
	50.000
	50.000
	50.000

	Od prodaje nefin.imovine (7)
	500
	500
	500

	Višak prihoda preth.god. (922)
	1.879.430
	0
	0

	Primici od financ.imovine  i zaduženja (8)
	0
	0
	0

	UKUPNO:
	24.266.100    
	20.776.296  
	16.024.296  

Izvor: Proračun Općine Jelenje
Prijedlogom Proračuna u 2022. godini planirani su ukupni prihodi sa primicima i rashodi s izdacima u iznosu od 24.266.100 kn. Projekcije za 2023. godinu iznose 20.776.296 kn, a za 2024. godinu 16.024.296 kn.
U Proračunu za 2022. godinu, ali i u projekcijama za 2023. i 2024. godinu, najznačajniji projekti su:

1. Ishodovanje projektne dokumentacije za uređenje doma za starije osobe „Prsten“

2. Ishod. projektne dok. i izgradnja doma za starije osobe „Kućanska zajednica Jelenje“

3. Nastavak sa radovima na proširenju zgrade vrtića

4. Ishodovanje projektne dokumentacije i postavljanje solarnih panela na javne zgrade

5. Izgradnja solarne elektrane u Dubini
6. Izgradnja cikloparka Rastočine

7. Uređenje sportskih objekata (led rasvjeta NK Rječina, uređenje terena za košarku)
8. Izgradnja igrališta i šetnica

9. Izgradnja pametne autobusne čekaonice, izgradnja punionice električnih vozila,
10. Nastavak proširenja groblja, 
11. Nastavak izgradnje cesta

12. Sanacija nelegalnih odlagališta smeća
13. Sufinanciranje obnove crkve Sv. Mihovila
Projekcije proračuna za 2023. i 2024. godinu planirane su većim dijelom na razini 2021. godine kako na prihodovnoj tako i na rashodovnoj strani, osim u dijelu kapitalnih projekata i njihovih izvora prihoda.

S obzirom na najavljene promjene zakonskih okvira, proračun u ovom dijelu ima puno nepoznanica, a što će prema novonastalim uvjetima, po potrebi, biti usklađeno izmjenama proračuna. 
Planiranju izvornih prihoda i izdataka se prišlo s oprezom. Procjena za 2022.g. izrađena je na temelju ostvarenja prihoda u tri kvartala tekuće godine čemu su donesene druge izmjene i dopune proračuna za 2021.g bile podloga za izradu proračuna i projekcija.
Porezni prihodi u 2022.g. projicirani su u iznosu od 9.899.000 kuna na bazi devetomjesečne realizacije iz 2021.g. što je rezultat ne samo povećanih prihoda od poreza na dohodak već i prihoda na imovinu  (porez na promet nekretnina). U projekcijama očekujemo ipak smanjenje na oko 9,5 milijuna kuna jer smatramo da će se zaustaviti trend kupoprodaje nekretnina te time i smanjenja poreza na promet nekretnina na što će utjecati izgradnja poticajne stanogradnje. Nadalje prihodi od poreza na dohodak od kapitala trenutno bilježe porast no dugoročno promatrano trend se ne može nastaviti. 

Prihodi od pomoći iz drugih proračuna uveliko utječu na visinu općinskog proračuna i realizaciju budućih projekata. Procjena tekućih i kapitalnih pomoći iz viših proračuna planirana je na osnovi realnih očekivanja za buduće projekate u 2022. godini i projekcijama za 2023. i 2024.g. Najvećim dijelom odnose se na kapitalne pomoći temeljem prijenosa EU sredstava, državnog te županijskog proračuna. 
U trogodišnjem razdoblju i nadalje očekujemo prihod od imovine oko 2 milijuna kuna. Značajna stavka unutar ove grupe prihoda čine prihodi od zakupa i iznajmljivanja imovine te naknada za korištenje nefinancijske imovine ( naknada za korištenje prostora elektrana), te naknada za ceste (priliv od strane Hrvatskih cesta) namijenjene za sufinanciranje održavanja nerazvrstanih cesta u zimskim uvjetima, te potom slijede naknade za legalizaciju koje imaju tendenciju pada i sl.
Prihodi od upravnih i administrativnih pristojbi i pristojbi po posebnim propisima  rastu brže od očekivanog. U prihode od administrativnih pristojbi ulaze komunalni doprinos, komunalne naknade, grobne naknade, doprinosi za šume, refundacije HZZ-a .... Što se tiče plana prihoda iz cijene usluge komunalnih društava u našem suvlasništvu (KD Čistoća i KD Autotrolej) planiraju se na razini prošlogodišnjih jer komunalna društva u trenutku izrade prijedloga proračuna nisu dostavila svoje planove. U 2022. g i dalje očekujemo tendenciju porasta naplate komunalnih naknada budući je tijekom 2021.g. odaslan veliki broj opomena te su poduzete prisilne mjere naplate. U projekcijama je za očekivati redovan prihod od komunalnih naknada i doprinosa za tekuće razdoblje.      
Prihodi od pruženih usluga odnose se na prava služnosti od T-Com-a te su planirane u iznosu od 190.000 kuna.
Ostali Prihodi planirani su na razini 2021.g.
Prihodi poslovanja su planirani u iznosu od 22.386.170 kn a prihodi od prodaje nefinancijske imovine u iznosu od svega 500 kn. 
UKUPNI RASHODI I IZDACI
RASHODI I IZDACI – OPĆI DIO

Ukupni rashodi i izdaci proračuna za 2022. i projekcije za 2023. i 2024. godinu planirani su u iznosima kako slijedi:


Tablica 2. Usporedba planiranih rashoda i izdataka Proračuna Općine Jelenje 2022-2024 prema vrsti rashoda
                                                                                                                          apsolutni iznosi u kn bez lipa
	RASHODI I IZDACI
	PLAN 2022.
	PLAN 2023.
	PLAN 2024.

	Rashodi za zaposlene (31)
	1.552.300
	1.573.000
	1.596.000

	Materijalni rashodi (32)
	5.513.964
	5.018.600
	5.210.800

	Financijski rashodi (34)
	241.222
	222.140
	202.219

	Subvencije (35)
	1.203.000
	943.000
	943.000

	Pomoći (36)
	169.000
	169.000
	169.000

	Naknade građanima i kućanstvima (37)
	2.843.000
	2.923.000
	2.923.000

	Ostali rashodi (38)
	3.561.596
	1.816.469
	1.864.190

	Rashodi za nabavu nef. Imovine  (4)
	7.502.600
	6.439.000
	1.444.000

	Izdaci za otplatu glavnice primljenih kredita i zajmova (5)
	1.679.418
	1.672.087
	1.672.087

	UKUPNO
	24.266.100   
	20.776.296  
	16.024.296

Izvor: Proračun Općine Jelenje

Rashodna strana proračuna usmjerena je na provođenje kapitalnih i tekućih projekata te aktivnosti unutar pojedinih programa, vodeći računa o izvorima financiranja, likvidnosti, stabilnosti te osiguranju odgovarajućeg životnog standarda za žitelje Općine Jelenje, o čemu se opširnije nalazi kasnije u tekstu „Posebni dio Proračuna“. 
Rashodi i izdaci proračuna 2022. godine planirani su u iznosu od 24.266.100 kn od čega su  Rashodi poslovanja 15.084.082 kn, a rashodi za nabavu dugotrajne imovine 7.502.600 kn te izdaci za financijsku imovinu i otplatu zajmova u iznosu od 1.679.418 kn.
Planirani rashodi poslovanja u 2023.g. i 2024.g. projicirani su između 12,6 do 12,9 milijuna kn dok su Rashodi za nabavu nefinancijske imovine između 6,4 i 1,4 milijuna što ovisi o realizaciji ugovorenih projekata.
Analogno smanjenju prihoda poslovanja u projekciji za 2023.g. i 2024.g. smanjeni su rashodi poslovanja. 

Rashodi za zaposlene u 2022.g. su smanjeni 9,5% u odnosu na druge izmjene i dopune proračuna za  2021.g. i to u razdjelu Općinsko vijeće i načelnik, Glava Načelnik dok su u razdjelu Jedinstveni upravni odjel ostale u razini 2021.g. U narednom razdoblju više nema zamjenika načelnika. Nadalje u 2022.g. Općina planira dodatno zaposliti jednog djelatnika u skladu sa Planom prijma u službu kao i zapošljavanje osoba putem javnih radova preko HZZ. U projekcijama očekuje se daljnje povećanje ovih rashoda i to od 1% - 2,5%.
Materijalni rashodi su smanjeni za 8,3% u odnosu na druge izmjene i dopune proračuna za 2021.g. te iznose 5.513.964 kn Pad se bilježi uglavnom zbog planiranog završetka sanacije nelegalnog odlagališta otpadom. U projekcijama nastavlja se padom, a nužno smanjenje je neophodno ponajviše zbog kreditnog zaduženja.   

Financijski rashodi smanjuju se u proračunu za 2022.g. kao i kroz projekcije a uglavnom se  odnose na  troškove kamata po otplatama kredita za dogradnju osnovne škole "Jelenje – Dražice" u Dražicama i kredita za modernizaciju javne rasvjete.  

Nadalje i subvencije trgovačkim društvima u javnom sektoru – KD Autotrolej se smanjuju temeljem dostavljenog ažuriranog Plana subvencije za predstojeće razdoblje sve u skladu sa sklopljenim Sporazumom između KD Autotrolej i ostalih gradova/općina riječkog prstena. 

Pomoći unutar općeg proračuna tijekom trogodišnjeg razdoblja planirane su u iznosu od 169.000 kn, a odnose se na sufinanciranje iznad standarda u osnovnoškolskom obrazovanju, savjetovalište za prehranu dojenčadi, punktovi posebnog dežurstva, palijativna skrb, bibliobus i sl. 
Naknade građanima i kućanstvima na temelju osiguranja i druge naknade su povećane 3% u odnosu na druge izmjene i dopune Proračuna za 2021.g. a odnose se na sufinanciranje nove aktivnosti Tečaj za trudnice/Škola za roditelje, povećanja sufinanciranja za poklon pakete za prvoškolce, produženog boravka, školske marende, pomoć za podmirenje troškova prehrane i stanovanja. 

Ostali planirani rashodi su znatno povećani u odnosu na 2021.g. i to na ime kapitalne donacije za sufinanciranje obnove crkve Sv. Mihovila koja se planira u 2022. g. Tijekom 2022.g. planira se završetak izgradnje sortirnice Mihačeva draga u Rijeci od strane KD Čistoća, što je zajednički projekt JLS. Donacija TZ Jelenje je povećana na ime održavanja manifestacije „Festival palente i sira“ gdje je Općina Jelenje domaćin 2022.g. te potom 2024.g. Kako od Komunalnog društva Čistoća i Autotrolej nismo zaprimili planove za naredno razdoblje pozicije rashoda za kapitalne pomoći trgovačkim društvima su na nivou 2021.g. (kompenzacije sa KD Čistoća i KD Autotrolej).  
Planirani rashodi u proračuna za 2022. godinu i projekcijama za 2023. i 2024. godinu uglavnom se kreću između 16 mil. do 24 mil. kuna. Od započetih projekata u 2021.g. nastavlja se sanacija nelegalnih odlagališta smeća, ulaganja u sustav javne rasvjete, nerazvrstane ceste, izrada prostorno planske dokumentacije, izgradnjom i dodatnim ulaganjem u groblje prateći Provedbeni program Općine Jelenje. 

POSEBNI DIO PRORAČUNA za 2022.g.

Prikaz programa s opisom općih i posebnih ciljeva, zakonske osnove za njihovo uvođenje, uz procjenu potrebnih sredstava i mjerila uspješnosti za svaki program:

U Razdjelu 001 OPĆINSKO VIJEĆE I NAČELNIK 
 Navedeni razdjel podijeljen je u dvije glave:
Glava 00101 – Općinsko vijeće i 

Glava 00102 – Načelnik.

Glava 00101 – Općinsko vijeće

Program: Donošenje akata i mjera iz djelokruga predstavničkog, izvršnog tijela i mjesne samouprave

Putem ovog programa izdavaju se sredstva za rad političkih stranaka, zatim sredstva za rad predstavničkih i izvršnih tijela, odbora, kao i novčane naknade pojedincima i udrugama povodom Dana Općine – Mihoja, te dodjeljivanje nagrada za najljepšu okućnicu, terasu, odnosno balkon. Unutar ovog programa planirana su sredstva i za rad političkih stranaka.
Glava 00102 – Načelnik

Program: Donošenje akata i mjera iz djelokruga predstavničkog, izvršnog tijela i mjesne samouprave

U ovom programu izdvajaju se sredstva za organizaciju manifestacija u organizaciji Općine (Dan Općine – Mihoja 2022., Martinja 2022., Na spomen mlikarici, Festival palente i sira....). Ovaj program podrazumijeva i stavku koja se odnosi na općinsko glasilo – GLASNIK OPĆINE JELENJE. 

U navedenom programu, a sukladno zakonskoj osnovi tu je navedena i stavka koja se odnosi na proračunsku pričuvu. 

Također je evidentiran i Kapitalni projekt – Izrada portala Općine Jelenje

Unutar navedenog programa također se evidentiraju rashodi za zaposlene (Načelnik), kao i materijalni rashodi.

Opći cilj: Djelotvorno izvršavanje funkcije predstavničkog, izvršnog tijela Općine Jelenje

Posebni cilj: Povećanje kvalitete rada predstavničkog, izvršnog tijela Općine Jelenje

Zakonska osnova: Zakon o lokalnoj i područnoj (regionalnoj) samoupravi, Zakon o porezu na dohodak, Statut Općine Jelenje, Poslovnik o radu Općinskog vijeća, Odluka o naknadama općinskog Načelnika, članova općinskog Poglavarstva, predsjednika, podpredsjednika, vijećnika i članova radnih tijela, Zakon o financiranju političkih stanaka, nezavisnih lista i kandidata, Zakon o izboru članova predstavničkih tijela jedinica lokalne i područne (regionalne) samouprave, 

Potrebna sredstva: za realizaciju ovog programa planira se utrošiti 842.100,00 kn.
Mjerila uspješnosti: - redovita isplata naknada i troškova članovima Općinskog vijeća i odbora te političkim strankama, obračun i uplata zakonskih davanja u previđenim rokovima, objava akata Općinskog vijeća, dobra organizacija manifestacija (veliki broj posjetitelja..).

U razdjelu 002 JEDINSTVENI UPRAVNI ODJEL

Program: Lokalna samouprava
Realizirat će se obavljanjem osnovnih aktivnosti Jedinstvenog upravnog odjela: administrativni i protokolarni poslovi za Općinsko vijeće i njegova radna tijela, Općinskog načelnika, pravni, administrativni, opći i tehnički poslovi za potrebe općinske uprave, imovinsko-pravni poslovi, poslovi pisarnice i pismohrane.

Također ovaj program podrazumijeva izradu i izvršavanje proračuna i finacijskih izvještaja, vođenje knjigovodstvene evidencije, nabavu opreme (uredskog materijala....)

Unutar navedenog programa otvorene su nove Aktivnosti – Naknada poreznoj upravi (knjiženje naplate 1% prihoda od poreza i prireza na dohodak) i  Obveza prema uredbi o zaštiti potrošača (naknada za smanjenje količine miješanog otpada).

Opći cilj: Djelotvorno izvršavanje osnovnih zadaća i poslova iz djelokruga rada. 
Posebni cilj: Veća efikasnost i ažurnost u pripremi materijala te zaključaka i odluka Općinskog vijeća te nositelja izvršnih ovlasti, efikasnije praćenje i kontrola izvršavanja proračuna i namjenskog korištenja proračunskih sredstava od strane proračunskih korisnika

Zakonska osnova: Zakon o lokalnoj i područnoj (regionalnoj) samoupravi, Statut Općine Jelenje, Poslovnik o radu Općinskog vijeća, Odluka o ustrojstvu i djelokrugu upravnih odjela, Pravilnik o unutarnjem redu, Zakon o unutarnjoj financijskoj kontroli i drugi pozitivni zakonski propisi, Zakon o prostornom uređenju i gradnji

Potrebna sredstva: za realizaciju ovog programa planira se utrošiti 2.557.650,00 kuna.
Mjerila uspješnosti: efikasna priprema materijala za sjednice Općinskog vijeća te za nositelja izvršnih ovlasti, dostava Odluka, Zaključaka i Naloga upravnim tijelima, prijem pošte putem digitalne pisarnice i uredna otprema, ažurno vođenje evidencije u pisarnici, ažurna obrada i rješavanje predmeta.

Program: Upravljanje imovinom

Općina ove godine planira ulagati u zgrade u vlasništvu Općine Jelenje (krov na boćarskom klubu Rječina). U ovom programu također se izdvajaju sredstva za održavanje zgrada u vlasništvu Općine Jelenje radi tekućeg i investicijskog održavanja, te podmirenje komunalnih troškova. U ovaj program uključeno je i održavanje vozila. 

Unutar kapitalnog projekta Nabava pokretne dugotrajne imovine planira se nabavka  računala sa softverom za potrebe JUO-a, te nabavka novog  servera.

U navedeni program uključena je izgradnja i dodatna ulaganja u javne površine (dječje igralište u Lukežima), u planu su ulaganja u prostore u Podkilavcu (čitaona) i Jelenju (preko puta župnog dvora),  kao i izrada projekte dokumentacije za potrebe uređenja doma za starije osobe „Prsten“ i doma za starije osobe – kućanska zajednica Jelenje.
U planu je i proširenje zgrade dječjeg vrtića u Podhumu, kao i postavljanje solarnih panela na javne zgrada (boćarski dom Rječina, dječji vrtić i zgrada DVD-a), kao zajednički projekt Općina Čavle i Jelenje, te Grada Bakra.
Registar nekretnina dopuniti će se po potrebi. 

Opći cilj: održavanje poslovnih objekata koji su u vlasništvu Općine Jelenje u stanju funkcionalnosti

Potrebna sredstva: za realizaciju ovog programa planira se utrošiti 5.862.964,00 kuna.

Program:  Organiziranje i provođenje zaštite i spašavanja

Ovaj program podrazumijeva aktivnosti vezane za protupožarnu zaštitu kroz sufinanciranje  DVD „Ivan Zoretić – Španac“, te aktivnosti vezane za rad Hrvatske gorske službe spašavanja, kao i rad Civilne zaštite Općine Jelenje.
Opći cilj: osigurati nesmetano odvijanje protupožarne zaštite.

Poseban cilj: zadržati postojeći standard protupožarne zaštite.

Zakonska osnova: Zakon o lokalnoj i područnoj (regionalnoj) samoupravi, Zakon o zaštiti i spašavanju, Zakon o vatrogastvu, Statut Općine Jelenje, Procjena i Plan zaštite od požara i tehničko – tehnološke nesreće jedinica lokalne i područne (regionalne ) samouprave, Program aktivnosti u provedbi posebnih mjera zaštite od požara od posebnog interesa za Republiku Hrvatsku ze tekuću godinu

Potrebna sredstva: za realizaciju ovog programa planira se utrošiti 425.000,00 kn
Mjerila uspješnosti: Organizirati i osigurati primjerenu zaštitu od požara na području Općine Jelenje kroz redovito motrenje i ophodnju tijekom požarne sezone

Program: Jačanje gospodarstva
Planira se subvencioniranje javnog prijevoza - Autotrolej, kao i rada Centra za poljoprivredu i ruralni razvoj, te potpore u poljoprivredi. U ovom programu iskazana je i članarina u lokalnoj akcijskoj grupi "Terra Liburna", kao i članarina u regionalnoj energetskoj agenciji – REA.
Unutar programa navedena je i aktivnost Projekt urbane aglomeracije Rijeka.

Opći cilj: Trajno poticanje razvoja malog gospodarstva i obrtništva na području Općine Jelenje

Posebni cilj: davanjem pomoći poduzetnicima povećati zaposlenost na području Općine. Osigurati djelovanje Udruženja.

Zakonska osnova: Zakon o lokalnoj i područnoj (regionalnoj) samoupravi, Statut Općine Jelenje, Sporazum Grada Kastva i Općina Viškovo, Klana i Jelenje o sufinanciranju rada Udruženja.

Potrebna sredstva: za realizaciju ovog programa planira se utrošiti 1.225.000,00 kn.
Mjerila uspješnosti: efikasno odvijanje programa.

Program: Poticanje razvoja turizma

Poticanje turitičke djelatnosti kroz rad Turističke zajednice Općine Jelenje, ujedno je prikazano i sufinanciranje promotivne kampanje oglašavanja (program udruženog oglašavanja sa strateškim partnerima od interesa za turizam PGŽ u 2022. godini)
Zakonska osnova: Zakon o turističkim zajednicama i promicanju hrvatskog turizma.

Potrebna sredstva: za realizaciju ovog programa planira se utrošiti: 351.500,00 kuna.
Mjerila uspješnosti: Poslovanje Turističke zajednice Općine Jelenje.

Program: Prostorno uređenje i unapređenje stanovanja

Izrada prostorno planske dokumentacije – pristupiti će se izradi 4 izmjena i dopuna  prostornog plana Općine Jelenje
Potrebna sredstva: za realizaciju ovog programa planira se utrošiti 40.500,00 kuna.

Program: Izgradnja objekata i uređaja komunalne infrastrukture

U planu je izgradnja nerazvrstane ceste Molnari, zatim proširenje ceste Zoretići – Kukuljani (u suradnji sa ŽUC-om), rekonstrukcija dijela ceste Umole – Molnari ( u suradnji sa ŽUC-om), kao i proširenje ceste i nogostupa u Podkilavcu (srednji dio naselja), te rekonstrukcija ceste Podkilavac- Rastočine i izgradnja ceste Jelenje- Rupa. 
Planira se dodatno proširiti javnu rasvjetu, kao i izgraditi pametnu autobusnu čekaonicu i punionicu električnih vozila, a ujedno je u planu i projektiranje Cikloparka Rastočine.

Planira se dodatno ulaganje u mjesno groblje Jelenje –  proširenje groblja.
U ovom programu je i realizacija kroz zajmove prema KD Autotroleju i KD Čistoći.

Potrebna sredstva: za realizaciju ovog programa planira se utrošiti 2.627.296.00 kuna.

Program: Održavanje komunalne infrastrukture

- izvanrednim i redovnim održavanjem nerazvrstanih cesta obuhvaćeni su radovi na saniranju udarnih jama, zamjena dotrajalog asfalta (samo gornji sloj), popravak dijelova postojeće loše betonske ili asfaltne podloge, postava i održavanje pocinčanih metalnih odbojnika i stupova, održavanje potpornih zidova, čišćenje slivnika i upojnih bunara, sanacija šahti oborinske odvodnje, sanacija dijelova kolnika koji su ulegnuti, osiguranje prohodnosti cesta u zimskim uvjetima, čišćenje materijala sa kolnika. 

  - tekuće i investicijsko održavanje javnih cesta obuhvaća održavanje kolnika na javnim cestama čime su obuhvaćeni i radovi na održavanju, održavanje potpornih zidova i nogostupa, odvodnja oborinskih voda s kolnika,

 - održavanje parkirnih prostora (tlakovac i rubnjaci) 

- tekuće i investicijsko održavanje horizontalne i vertikalne prometne signalizacije obuhvaća radove održavanja postojeće i zamjenu dotrajale vertikalne prometne signalizacije i prometnih ogledala te održavanje postojeće horizontalne prometne signalizacije na nerazvrstanim cestama i dijelom na javnim cestama i ostalim javnim površinama te označavanje mjesta i naselja.

Održavanje zelenih površina  podrazumijeva sljedeće:

1. tekuće održavanje i uređenje zelenih površina što obuhvaća:

- održavanje i uređenje zelenih površina parkova i zelenih površina koje se vrši na uređenim parkovnim površinama, na drugim uređenim ili neuređenim zelenim površinam, šetnice, te okućnicama koje su u vlasništvu ili upravljanju Općine Jelenje,a dane na održavanje Komunalnom društvu „Jelenje“  obuhvaća slijedeće radove: čišćenje, grabljanje i odvoz otpadnog materijala-lišća, trave, košnja travnjaka, krčenje korova, penjačica sa odvozom otpada, košnja trave oko grmova, stabala, ivičnjaka i staza sa odvozom otpada, ručno odstranjivanje korova /po potrebi uništavanje korova kemijskim sredstvima/ sa staza i slobodnih površina sa odvozom otpada, okopavanje grmova, živice, stabala, orezivanje grmlja, živice, stabala sa odvozom otpada, popunjavanje biljnim materijalom, sječa-rušenje stabala sa odvozom otpada, hitne intervencije uslijed elementarnih nepogoda,

- održavanja zelenila u mjesnom groblju obuhvaća: grabljanje i prikupljanje otpadnog materijala, košnju travnjaka sa odvozom, održavanje biljnog materijala, okopavanje oko grmova i stabala, orezivanje grmova, živice i stabala od suhih grana, popunjavanje sa biljnim materijalom, sadnja novog bilja, hitne intervencije uslijed nepovoljnih vremenskih prilika,

- održavanje zelenila uz nerazvrstane i javne ceste obuhvaća košnju trave, odstranjivanje pijeska, zakorovljenog travnjaka, obrezivanje grmlja i drveća strojno ili ručno, obrezivanje živica, čišćenje zemljišnog pojasa, uklanjanje i sječenje grana na stablima, tretiranje

- hortikulturno održavanje dječjih igrališta,

2. održavanje spomenika,

3. tekuće i investicijsko održavanje autobusnih čekaonica obuhvaća popravke i redovno održavanje postojećih čekaonica,

4. održavanje čistoće javnih površina obuhvaća pometanje javnih površina /ručno i strojno/, odvoz olupina i glomaznog otpada sa javno prometnih površina i kućnog krutog otpada po zahtjevu, postava i odvoz kontejnera po naseljima Općine Jelenje, pražnjenje košarica za smeće. Radovi podrazumijevaju sljedeće:

- održavanje postignutog standarda

- održavanje novih prometnica i parkinga na području Općine Jelenje

Održavanje javne rasvjete: upravljanje, usluge tekućeg održavanja objekata i uređaja javne rasvjete za rasvjetljavanje javnih površina, javnih cesta koje prolaze kroz naselje i nerazvrstanih cesta, proširenje na pravcima gdje je sadašnja javna rasvjeta nedostatna ili je uopće nema, podmirenje troškova utroška električne energije na području Općine Jelenje.
Unutar programa dodane su nove aktivnosti koje se odnose na Prijevoz pokojnika  i Tekuće održavanje dječjih igrališta. Prijevoz pokojnika podrazumijeva preuzimanje i prijevoz umrle osobe ili posmrtnih ostataka od mjesta smrti  na području općine Jelenje  do nadležne patologije ili sudske medicine, za koje nije moguće utvrditi uzrok smrti bez obdukcije.

Potrebna sredstva: za realizaciju ovog programa planira se utrošiti 1.835.000,00 kn.

Program: Zaštita okoliša

Planira se sanacija nelegalnih odlagališta smeća (Dubina), kao i izrada plana gospodarenja otpadom. 

Sukladno javnom pozivu na neposredno sufinanciranje uklanjanja otpada odbačenog u okoliš Općini Jelenje odobren je iznos od 343.125,00 KN.  
Potrebna sredstva – za realizaciju ovog programa planira se utrošiti 850.000,00 kuna.
Program: Predškolski odgoj
Planira se realizirati kroz obavljanje osnovne djelatnosti predškolske ustanove, nabavu opreme, provođenje aktivnosti predškole. Planira se nastaviti sa subvencioniranjem boravka djece u vrtiću.

Ostvarit će se sufinanciranje smještaja djece s prebivalištem u Općini Jelenje u drugim javnim i privatnim predškolskim ustanovama.

Opći cilj: društveno organizirati i osigurati veći standard predškolskog odgoja na području Općine Jelenje.

Posebni cilj: ostvariti kvalitetan smještaj djece u predškolskoj ustanovi iznad normativima utvrđenog standarda u svrhu očuvanja mentalnog i tjelesnog zdravlja djece.

Zakonska osnova: Zakon o lokalnoj i područnoj (regionalnoj) samoupravi, Zakon o predškolskom odgoju i naobrazbi, Zakon o pedagoškim standardima, Zakon o javnim ustanovama, Statut Općine Jelenje

Potrebna sredstva: za realizaciju ovog programa planira se utrošiti: 1.800.000,00 kn

Program: Osnovno školsko i srednješkolsko obrazovanje

Planira se nastaviti sa sufinanciranjem posebnih programa OŠ „Jelenje- Dražice“, sudjelovanje učenika na natjecanjima, smotrama, zatim se planira nastaviti i sa sufinanciranjem produženog boravka kao i sa stipendiranje učenika i studenata. Također je u planu nastaviti i sa podjelom paketa za prvoškolce i za darivanje povodom sv. Nikole, te nastaviti darivati prvašiće prigodnim poklon bonom.
Opći cilj: podizati pedagoški standard te osigurati veći standard učenicima i studentima na području Općine Jelenje.

Poseban cilj: poticati posebne programe osnovne škole, te podupirati napredne učenike i studente.

Zakonska osnova: Zakon o lokalnoj i područnoj (regionalnoj) samoupravi, Zako o osnovnom odgoju i obrazovanju u osnovnoj i srednjoj školi, Statut Općine Jelenje.

Potrebna sredstva: za realizaciju navedenog programa planira se utrošiti 528.000,00 kn

Mjerila uspješnosti: nagrada za učenike odlikaše i učenike generacija u OŠ „Jelenje – Dražice“, kao i uključivanje djece s posebnim potrebama u razredni kolektiv.

Program: Zdravstvo

Planira se osigurati pomoć u radu humanitarnih i zdravstvenih organizacija koje pružaju određene zdravstvene usluge ili okupljaju građane kao što su: savjetovalište za prehranu dojenčadi, punktovi posebnog dežurstva, palijativna skrb, te preventivni dijanostički pregledi, kao i usluge logopeda. U navedenom programu  osigurana su sredstva za opremu novorođenčadi, kao i sredstva za pomoć za podmirenje liječničkih usluga, te tečaj za trudnice. 
Opći cilj: ostvarenje većeg zdravstvenog standarda za mještane Općine Jelenje u zdravstvu.

Posebni cilj: mještanima pružiti kvalitetnije zdravstvene usluge i preventivno djelovati na zlouporabu sredstava ovisnosti i usvajanje zdravih stilova življenja, organizirati preventivne preglede.

Zakonska osnova: Zakon o lokalnoj i područnoj (regionalnoj) samoupravi, Zakon o zdravstvenoj zaštiti, Statut Općine Jelenje.

Potrebna sredstva: za realizaciju ovog programa planira se utrošiti 274.000,00 kn.
Program: Socijalni program Općine Jelenje
Unutar navedenog programa planira se dodjeljivanje novčanih naknada pojedincima i obiteljima, zatim  pomoć obiteljima i kućanstvima kroz sufinanciranje troškova stanovanja, te prigodni poklon paketi za osobe starije dobi, kao i pomoć za podmirenje školskih marendi, te pomoć za podmirenje troškova prijevoza.
Opći cilj: ostvarenje većeg standarda za mještane Općine Jelenje u socijalnoj skrbi

Posebni cilj: mještanima pružiti kvalitetniju socijalnu skrb

Zakonska osnova: Zakon o lokalnoj i područnoj (regionalnoj) samoupravi, Zakon o socijalnoj skrbi, Statut Općine Jelenje, Odluka o socijalnoj skrbi Općine Jelenje.

Potrebna sredstva: za realizaciju ovog programa planira se utrošiti 435.000,00 kn.
Mjerila uspješnosti:  oslobođenje od plaćanja komunalne naknade te izvanredne pomoći prema zahtjevima, te realizacija planirane podjele prigodnih poklon paketa za  starije osobe.
Program: Razvoj sporta i rekreacije

Realizirat će se kroz sufinanciranje redovnih i posebnih aktivnosti sportskih klubova i udruga. U 2022. godini u planu je uređenje terena za košarku u Dražicama, kao i postavljanje led rasvjete na nogometno igralište Rječina.
Unutar navedenog programa planira se i aktivnost – Nagrađivanje sportaša.
Opći cilj: poticanje i promicanje sporta i tehničke kulture, posebno provođenje programa tjelesne i zdravstvene kulture djece i mladeži do 18. godine

Posebni cilj: poticanje sportskih udruga i klubova koji potiču rekreacijske aktivnosti mještana, kao i drugih sportskih aktivnosti radi unapređenja i čuvanja zdravlja i postizanja psihofizičke sposobnosti mještana, briga o sportskim aktivnostima invalida i drugih osoba oštećena zdravlja, briga o učeničkim sportskim klubovima, poticanje i promicanje tradicionalnih sportova koji kontinuirano djeluju na području Općine, posebna briga za pojedince i sportske klubove koji postižu izuzetne uspjehe u sportu, održavanjem i sanacijom sportskih objekata od značenja za Općinu Jelenje.

Zakonska osnova: Zakon o lokalnoj i područnoj (regionalnoj) samoupravi, Zakon o športu, Zakon o udrugama, Statut Općine Jelenje.

Potrebna sredstva: za realizaciju ovog programa planira se utrošiti 810.000,00 kn.
Mjerila uspješnosti: realizacija programa udruga i klubova u dijelu koji sufinancira Općina Jelenje: organizacija turnira i takmičenja, opremanje sportskih klubova i udruga, obilježavanje godišnjica, povećanje broja članova posebno mlađih od 18 godina, postignuti rezultati na takmičenjima.

Program: Promicanje kulture

Realizirat će se kroz sufinanciranje redovnih i posebnih aktivnosti: Margareta Krstić, Matica Hrvatska – ogranak Jelenje, KUD "Zvir". Nastavlja se i sa sufinanciranjem bibliobusa.

Opći cilj: poticanje umjetničkog i kulturnog stvaralaštva, unapređivanje postojećeg standarda kulturne djelatnosti, obogaćivanje kulturnog života i razvojem amaterizma u kulturi, zaštita kulturne baštine, poticanje programa koji okupljaju djecu i mladež, organiziranje predavanja i radionica te izdavačke djelatnosti.

Poseban cilj: posebna briga za pojedince i kulturne udruge i ustanove koje promiču i njeguju tradicionalne vrijednosti i kulturno ozračje.

Zakonska osnova: Zakon o lokalnoj i područnoj (regionalnoj) samoupravi, Statut Općine Jelenje, Zakon o financiranju javnih potreba u kulturi, Zakon o udrugama.

Potrebna sredstva: za realizaciju ovog programa planira se utrošiti 85.000,00 kn

Program: Socijalna skrb

Potpore udrugama od posebnog značaja

Poticati će se rad: rad UDVDR – ogranak Jelenje,UHBDDR – podružnica Grobnik, rad Crvenog križa te rad Udruge umirovljenika.
Opći cilj: Poticanje rada udruga koje okupljaju mještane Općine Jelenje,a ne pripadaju u druge djelatnosti:

Posebni cilj: Ostvarenje veće razine organiziranog djelovanja mještana Općine Jelenje

Zakonska osnova: Zakon o lokalnoj i područnoj (regionalno) samoupravi, Zakon o udrugama, Statut Općine Jelenje

Potrebna sredstva: za realizaciju ovog programa planira se utrošiti 120.000,00 kn.
Mjerila uspješnosti: brojčano jačanje članstva udruga, realizacija programa udruga u dijelu koji sufinancira Općina Jelenje: izleti, posjeti članovima, obilježavanje blagdana i godišnjica.
Program: Vjerske zajednice

Ralizirati će se kroz sufinanciranje neprofitnih organizacija – crkva Sv. Mihovila.

U 2022. godini u planu je kapitalni projekt  - sufinanciranje obnove crkve sv. Mihovila.

Potrebna sredstva: za realizaciju ovog programa planira se utrošiti 1.530.000,00 kn
Program: Razvojni program Općine Jelenje
U planu je pristupiti izradi Sektorske strategije razvoja energetike – solarna elektrana u Dubini. 

Potrebna sredstva: za realizaciju ovog programa planira se utrošiti 200.000.00 kn

Program: Otplata kredita

Unutar ovog programa planirana je  otplata kredita za dogradnju osnovne škole u Dražicama (otplata kamata), te otplata kredita za modernizaciju javne rasvjete (otplata kamata).

Potrebna sredstva: za realizaciju ovog programa planira se utrošiti 187.672,00 kn

U Razdjelu 103 ZADUŽIVANJE – FINANCIRANJE

Glava 10301 – Izdaci za financijsku imovinu – otplata primljenih kredita

Program: Otplata kredita

Unutar ovog programa planirana je  otplata kredita za dogradnju osnovne škole u Dražicama (otplata glavnice), te otplata kredita za modernizaciju javne rasvjete (otplata glavnice).

Potrebna sredstva: za realizaciju ovog programa planira se utrošiti 1.679.418,00 kn.
PROVEDBENI PROGRAM
Obveza izrade provedbenih programa za tijela državne uprave, jedinice lokalne samouprave i jedinica područne (regionalne) samouprave temelji se na odredbama Zakona o sustavu strateškog planiranja i upravljanja razvojem Republike Hrvatske (Narodne novine br 123/17) i Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (Narodne novine br. 89/18). 

Plan ukupnog razvoja Općine Jelenje sadrži ciljeve i mjere razvoja povezane sa programskom i organizacijskom klasifikacijom proračuna. U Provedbenom planu Općine Jelenje izdvojene su one aktivnosti/projekti za koje se smatra da izravno doprinose razvoju strateških ciljeva Općine Jelenje, imajući u vidu:

1. Razvoj cirkularne ekonomije, uvažavajući specifične lokalne uvjete gospodarstva kroz zelenu i digitalnu tranziciju - razvoj konkurentnog, energetski održivog i učinkovitog prometnog sustava (razvoj infrastrukture za punjenje vozila na alternativni pogon), unapređenje vodnog gospodarstva i gospodarenje otpadom radi jačanja otpornosti na klimatske promjene (sanacija okoliša prethodno onečišćenog otpadom, sektorska strategija razvoja energetike)

2. Efikasnu lokalnu samoupravu i podršku ugroženim skupinama društva- prioriteti su usmjereni na jačanje kapaciteta za upravljanje razvojem te podršci ugroženim skupinama stanovništva. Da bi komparativne prednosti postale konkurentske potrebno je unaprijediti niz ključnih faktora: kvalifikacije i kompetencije zaposlenih i poslodavaca, investicije u kapitalnu opremu, infrastrukturu. Podrška ugroženim grupama stanovništva podrazumijeva podršku za osobe starije životne dobi te stanovništvo u kriznim situacijama.

3. Razvoj infrastrukture i receptivnih sadržaja - prioriteti su usmjereni na ulaganje u komunalnu, prometnu infrastrukturu te razvoj društvene infrastrukture i receptivnih sadržaja za ciljane skupine. Namjera je kroz infrastrukturnu, po potrebi financijsku i savjetodavnu podršku poticati rast poduzetništva i privlačiti investitore. 

4. Očuvanje okoliša, valoriziranje i očuvanje prirodnih i kulturnih resursa - prioriteti su usmjereni na uspostavljanje sustava za kontrolirano upravljanje zaštitom okoliša te održavanje i zaštitu kulturnih i prirodnih resursa. 

5. Jačanje gospodarstva odnosno poticanje razvoja putem projekta Urbana aglomeracija - prioriteti su usmjereni na stvaranje uvjeta u kojima će gospodarstvo djelovati efikasnije i profitabilnije, vodeći računa o smanjenju zagađenja okoliša i održivom razvoju. Cilj je podijeljen na poticanje razvoja poljoprivrede, turizma te malog i srednjeg poduzetništva 
Očekujemo da će se svi navedeni razvojni programi iz Provedbenog programa (privitak Proračunu) realizirati će se prema planiranim aktivnostima, iako trenutna epidemiološka situacija koja primarno proizlazi iz trajanja pandemije COVID-19, predstavlja veliku neizvjesnost investiranja kako u realnoj ekonomskoj sferi tako i na lokalnoj razini.
U Provedbenom programu Plan ukupnog razvoja Općine Jelenje za period od 2022. – 2025.g. po ciljevima iznosi 72.020.988,00 kn.






                 OPĆINA JELENJE
                                                                              OPĆINSKI NAČELNIK
 Robert Marčelja, bacc.oec.

